Հետազոտությունն իրականացվել է Ջոն Հոփքինսի համալսարանում (ԱՄՆ): Համալսարանին առընթեր Ռոբերտ Ջոնսոնի լաբորատորիան զբաղվել է աչքի ցանցաթաղանթի բջիջների ուսումնասիրմամբ, որոնք մեր աչքին հնարավորություն են տալիս տարբերակել կապույտ, կանաչ եւ կարմիր գույները: Նախկինում նման հետազոտություններ են կատարվել մկների եւ ձկների վրա, ինչը ակնկալած արդյունքը չի տվել, քանի որ նրանց աչքերը մարդու տեսողական օրգանից զգալիորեն տարբերվում են: